નવી દિલ્હી : કોંગ્રેસે રોશનીથી જગમગતી સ્પેન – મોરક્કોની સીમાને ભારત પાકિસ્તાનની સીમા સ્વરૂપે દેખાડવાનાં મુદ્દે કોંગ્રેસે ગૃહમંત્રાલય પર શાબ્દિક હૂમલો કર્યો હતો. કોંગ્રેસનાં વરિષ્ઠ પ્રવક્તા આનંદ શર્માએ પત્રકાર પરિષદમાં કહ્યું કે ખોટા આંકડાઓ રજુ કરવા મોદી સરકારની આદત બની ગઇ છે. સરકારે ન માત્ર પોતાનાં કામના મુદ્દે ખોટા આંકડાઓ રજુ કર્યા પરંતુ તેણે હવે સમગ્ર દેશોની સીમા પર લાગેલ ફ્લડ લાઇટોને પણ પોતાની સરકારની ઉપલબ્ધી ગણાવી વાહવાહી લૂંટવાનું ચાલુ કરી દીધું છે.